Urbalab Gandia impulsa el talent IT amb una nova edició del BootCamp en Ciència de Dades i Intel·ligència Artificial
16 octubre 2024

## Urbalab Gandia impulsa el talent IT amb una nova edició del BootCamp en Ciència de Dades i Intel·ligència Artificial16 octubre 2024Última actualització: 16 octubre 2024

![](../gestion/img/3f9dbdd9dafae6d971c72d5d7528ae2e308d797e4fe700535355154cbe31c0d4.jpg)  
  

El pròxim **4 de novembre**, **Urbalab Gandia** iniciarà una nova edició del programa **Bootcamps Tecnològics**, una formació intensiva i accessible per a persones que busquen millorar les seues competències tecnològiques, en la qual els participants se submergeixen en un entorn d'aprenentatge pràctic, treballant sobre projectes reals i aplicant immediatament el que aprenen.

Així ho ha informat la **regidora delegada d'Economia, Empresa i Innovació, Elena Moncho** qui ha comparegut en roda de premsa acompanyada de **Karina Agud, tècnica del departament**.

Tal com ha explicat l'edil, en aquesta tercera edició, la formació està orientada a iniciar als participants en competències relacionades amb la Ciència de Dades combinada amb Intel·ligència Artificial, dues de les àrees més demandades per les empreses en l'actualitat.

Moncho ha destacat els bons resultats que aquest tipus d'iniciatives estan tenint. _“Gràcies a la interlocució amb les empreses, els ‘bootcamps’ s'organitzen en funció de les necessitats del mercat pel que l'ocupabilitat dels assistents una vegada finalitzat el curs és molt alta”_, i afegia que _“la IA és un dels àmbits on totes les empreses ens estan demanant professionals i creem que podrem donar una bona resposta amb el que hem preparat”_.

El BootCamp **“Ciència de dades i IA”** es dirigeix a les persones interessades a aportar valor afegit al seu perfil professional i/o que busquen reinventar-se professionalment orientant la seua carrera cap al sector digital. Per a accedir a aquesta formació és recomanable tindre habilitats i una certa fluïdesa amb l'ús d'eines ofimàtiques, per aquest motiu, **es preveu la realització d'un procés de selecció**.

  
**Per què formar-se en Data Science?**

L'ús de dades està present en totes les facetes i àrees de la nostra vida. Més encara en l'actualitat, els negocis es basen en el maneig de dades. En un món impulsat per la informació i les dades, la formació en anàlisi dels mateixos permet a les empreses prendre decisions més informades, optimitzar processos i augmentar la seua competitivitat. La Ciència de Dades té l'avantatge de ser útil i avantatjosa per a multitud d'aplicacions i sectors.

Aquest BootCamp sobre **“Ciència de dades i IA”** es planteja com un itinerari en dos nivells, bàsic i intermedi; la superació amb èxit el segon nivell, donarà accés a realitzar pràctiques en empresa.

Al llarg de 110 hores, els estudiants aprendran a manejar i analitzar dades utilitzant eines com Excel i Power BI, a més de comprendre els conceptes fonamentals de IA i Machine learning. S'inclou una introducció a l'ús d'eines de IA a nivell usuari, com ChatGPT, i un projecte final senzill per a aplicar els coneixements adquirits. Aquesta formació es complementarà amb una altra dirigida a treballar en les competències professionals dels participants i ampliar les seues oportunitats laborals.

  
S'han organitzat **dues sessions informatives sobre el Bootcamp Ciència de dades i IA per a les persones interessades: 18 i 22 d'octubre a les 9:30h en Urbalab Gandia**.

**Inscripció oberta fins al 24 d'octubre des de la pàgina [urbalabgandia.com](https://gandia.es/atg/manager/urbalabgandia.com)**.

  
**Sobre Urbalab**

  
Urbalab Gandia és un espai innovador dedicat a la promoció del talent i la formació en competències digitals i tecnològiques, amb l'objectiu d'impulsar el desenvolupament professional i empresarial a la comarca. A través de programes formatius especialitzats, tallers i activitats de _networking_, Urbalab s'ha consolidat com un referent en la transformació digital, oferint oportunitats de reciclatge professional i connectant als participants amb les necessitats actuals del mercat laboral. El seu enfocament en la innovació, l'ocupabilitat i l'adaptació a l'entorn digital converteix a Urbalab Gandia en un motor clau per al desenvolupament i transformació digital del territori.

[Twittear](https://twitter.com/share)